‘সুখী স্বদেশ গড়তে ভাই, আয়করের বিকল্প নাই’ স্লোগানে সারা দেশে শুরু হয়েছে আয়কর মেলা। কেন্দ্রীয়ভাবে এবার রাজধানীর আগারগাঁও জাতীয় রাজস্ব বোর্ডের (এনবিআর) নির্মাণাধীন নিজস্ব ভবনে আয়কর মেলা অনুষ্ঠিত হচ্ছে। এর বাইরে দেশের ৮৬টি উপজেলাসহ সিটি করপোরেশন ও জেলা পর্যায়ে মোট ১৫০টি স্থানে মেলার আয়োজন করা হয়েছে। বিভাগীয় শহরগুলোয় সাতদিন, জেলা শহরগুলোয় চারদিন ও উপজেলা পর্যায়ে দুদিন ধরে আয়কর মেলা চলবে।